સીઆઈએના એક ડી ક્લાસીફાઈડ અહેવાલના સંદર્ભના આધાર દ્વારા એક જૂઠાણું ચલાવાઈ રહ્યું છે કે, ૧૯૫૦માં જ્યારે જનરલ કરિઅપ્પા પૂર્વ પંજાબના પ્રવાસે ગયા હતા ત્યારે તેમની હત્યાનું ષડયંત્ર રચાયું હતું, જે નિષ્ફળ રહ્યું હતું અને આ ષડયંત્રનો પર્દાફાશ થતાં જ આરોપી છ લોકોને મૃત્યુદંડ આપવામાં આવ્યો હતો. ભારતીય સેનામાં શીખ ઑફિસરોમાં દક્ષિણ ભારતના કરિઅપ્પા જનરલ હોવાને લઈને ભારે અસંતોષ હતો. અને રાષ્ટ્રીય સ્વયંસેવક સંઘ સેનાના ઉત્તર-દક્ષિણ વચ્ચેના ક્લેશનો લાભ ઉઠાવી રહ્યું હતું. તેણે શીખ જવાનોમાં અસંતોષ ભડકાવવાનું કામ કર્યું હતું.